Anjing Carolina

**Anjing Carolina**, yang juga dikenali sebagai **anjing kuning** (***yellow dog***), ***yaller dog***, **dingo Amerika**, atau **dingo Dixie**, ialah satu baka anjing bersaiz sederhana yang kadang-kadang didapati jalang di Amerika Syarikat Tenggara, terutamanya di kawasan terpencil dengan pokok pain berdaun panjang dan paya sipres. Usaha untuk mengasaskannya sebagai baka terpiawai telah mendapatkan anjing Carolina pengiktirafan baka dalam dua buah kelab kenel lebih kecil dan penerimaan penuh ke dalam program pengasasan baka bagi salah sebuah kelab anjing besar.

Anjing Carolina, yang pada asalnya merupakan baka *[[baka tempatan|landrace]]*, ditemukan semula hidup sebagai populasi bebas merantau oleh I. Lehr Brisbin Jr., walaupun pada asalnya didokumenkan dalam terbitan Amerika berkaitan dengan anjing pada tahun 1920-an. Anjing Carolina menunjukkan percampuran dengan baka-baka anjing dari Asia timur.

Sungguhpun namanya demikian, ia bukan anjing negeri bagi Carolina Utara (anjing pemburu Plott) mahupun Carolina Selatan (spaniel Boykin).

## Penemuan oleh orang Eropah
Salah satu terbitan terawal yang mendokumenkan anjing "Indian" di Amerika Utara ialah sebuah rencana oleh Glover Morrill Allen pada tahun 1920. Allen mempostulatkan bahawa "Anjing Indian yang Lebih Besar atau Umum" ini diturunkan daripada anjing primitif Asia:

Allen mengutip kajian-kajian lewat abad kesembilan belas tentang tinggalan rangka anjing-anjing yang dapat ditemukan dari Alaska ke Florida ke Antillen Besar dan ke arah barat ke Dataran Besar, dan dikorek daripada timbunan puak Indian juga:

Anjing ini telah dihebahkan oleh I. Lehr Brisbin Jr., seorang penyelidikan kanan ekologi di Makmal Ekologi Sungai Savannah Universiti Georgia, yang pertama kali bersemuka dengan anjing Carolina semasa bekerja di Tapak Sungai Savannah, yang mengalami pengurangan penduduk dan dilindungi daripada semua pencerobohan dan lalu lintas selama berdekad-dekad mulai tahun 1950.

## Pengasasan dan pengiktirafan

Sejak tahun 1996, anjing Carolina dapat didaftarkan dengan United Kennel Club (UKC), yang telah menerbitkan piawaian baka formal terperinci anjing Carolina. UKC tertumpu pada anjing pemburu dan anjing pekerja lain, dan mengkategorikan anjing Carolina dalam "Kumpulan Anjing Pemburu Penglihatan dan Anjing Paria" mereka, bersama-sama dengan baka lain seperti basenji dari Afrika dan anjing belakang permatang Thai. Piawaian baka juga telah dikeluarkan oleh American Rare Breed Association (ARBA). ARBA menyertakan anjing Carolina dalam *Kumpulan 5* mereka bersama-sama dengan anjing Kanaan dan anjing menyanyi New Guinea.

Pada Julai 2017, American Kennel Club (AKC, pejabat pendaftaran baka anjing terbesar di Amerika Syarikat) menerima program pembiakbakaan anjing Carolina ke dalam Khidmat Ternakan Asasi (FSS), iaitu langkah pertama ke arah pengiktirafan baka rasmi AKC. AKC telah menyenaraikan anjing ini dalam kumpulan "*[[hound]]*".

## Perihal

Anjing Carolina bersaiz sederhana; ketinggiannya dalam julat  dan berat dalam julat . Telinga adalah unik dan tegak, sangat panjang, dan sederhana langsing, meruncing ke hujung runcing anggun, dan dapat diputar secara berasingan ke arah mana-mana bunyi, lalu menyediakan pendengaran amat peka. Binaan anjing ini berbeza-beza daripada berotot namun langsing dan anggun hingga haiwan agak lebih gempal. Tungkai anjing ini juga anggun, namun kuat. Bahagian tengah belakang adalah kukuh dan sempit. Binaan keseluruhan pada anjing Carolina yang sihat dan diberi makan dengan betul adalah langsing hingga agak gemapl, kuat, dan atletik. Kakiknya agak besar. Muncung dan telinga jelas panjang mirip rubah adalah mirip spits. Ekornya biasanya terbalik ke atas dan kerap mempunyai bengkok cangkuk padanya. Lapis bulunya biasanya pendek dan licin sebagaimana ciri anjing iklim panas.

Warna berbeza-beza dan mungkin termasuk halia kemerah-merahan, kuning pucat, perang kekuning-kuningan, hitam dan sawo matang, atau *[[piebald]]* dengan kawasan putih pada jari kaki, dada, hujung ekor, dan muncung atau tanpa kawasan putih tersebut. Matanya bersudut serong dan berbentuk badam. Warna mata berbeza-beza, tetapi biasanya perang gelap atau jingga sederhana hingga gelap. Kawasan di sepanjang tepi mata kerap (tetapi tidak selalu) berpewarnaan "celak" hitam distingtif yang menjadi lebih jelas secara kontras pada anjing berwarna lebih cerah. Bibirnya kerap berwarna hitam, walaupun pada anjing berwarna cerah. Anak anjing kerap mempunyai topeng melanisme yang biasanya pudar apabila lapis bulu dewasa mula tumbuh.

## Tingkah laku

### Pembiakbakaan di alam liar
Anjing Carolina betina mempunyai tiga kitaran estrus berturut-turut, yang menjadi kitaran pembiakan musiman apabila terdapat banyak anak anjing. Ini dianggap memastikan pembiakan cepat di alam liar sebelum penyakit, seperti cacing jantung, membawa maut.

## Bukti DNA

Brisbin (1997) menduga bahawa sesetengah leluhur kepada anjing Carolina tiba bersama dengan Orang Amerika prasejarah.

Pada tahun 2013, sebuah kajian meneliti DNA mitokondrion (mtDNA) yang disampelkan daripada anjing Carolina. Kajian itu menunjukkan bahawa 58% daripada jumlah anjing membawa haplotip sejagat yang dapat ditemukan di seluruh dunia (haplotip A16, A18, A19, dan B1), 5% membawa haplotip yang dikaitkan dengan Korea dan Jepun (A39), dan 37% membawa haplotip unik (A184) yang tidak pernah dicatatkan sebelum ini, dan itu ialah sebahagian daripada sub-kelompok haplo mtDNA a5 yang berasal dari Asia Timur. Sebaliknya, dingo Australia dan anjing menyanyi New Guinea kedua-duanya tergolong dalam haplotip A29 yang berada dalam sub-kelompok haplo a2, oleh itu tiada hubungan genetik terkini dalam mtDNA. Juga pada tahun 2013, sebuah lagi kajian tentang beberapa baka anjing di Amerika – antaranya anjing Carolina, anjing botak Peru, dan anjing Chihuahua menunjukkan penghijrahan purba dari Asia Timur.

Pada tahun 2015, sebuah kajian dijalankan dengan menggunakan penanda genetik mitokondrion (penanda zuriat betina), penanda genetik kromosom Y (penanda zuriat jantan), dan penanda genetik autosom pada 4,676 ekor anjing baka tulen daripada 161 baka dan 549 ekor anjing kampung dari 38 buah negara. Kajian itu menguji darjah percampuran dengan anjing baka Eropah. Kajian itu mendapati bahawa tiada haplotip yDNA yang peribumi pada anjing Amerika Utara di luar Artik. Walau bagaimanapun, mtDNA anjing Carolina mengandungi 10%–35% keleluhuran pra-Columbus (haplotip mtDNA A184) yang bergugus dengan anjing Asia Timur.

Pada tahun 2018, sebuah kajian membandingkan jujukan-jujukan mtDNA dan SNP-SNP nuklear daripada fosil anjing Amerika Utara dengan fosil anjing Siberia dan anjing moden. Kajian itu menunjukkan bahawa anjing memasuki Amerika Utara dari Siberia pada 4,500 tahun selepas manusia mula-mula tiba, terasing selama 9,000 tahun, dan hampir dihapuskan selepas perhubungan dengan Eropah apabila kebanyakannya digantikan oleh anjing Eurasia; anjing praperhubungan mempamerkan tunjuk tanda genetik unik yang kini hampir sepenuhnya lenyap, dengan saudara genetik terdekat yang merupakan baka anjing Artik. Tiga ekor anjing Carolina dalam kajian itu mempamerkan sehingga 33% zuriat praperhubungan/Artik, namun kajian itu tidak dapat menolak bahawa ini ialah hasil percampuran dengan baka anjing Artik moden.

Sebuah kajian tahun 2020 yang menggunakan *qpAdm* daripada SNP-SNP nuklear bagi kedua-dua cabang utama baka anjing moden dan tulang-temulang anjing purba (zaman gangsa dan neolitik) mendapati bahawa kandungan SNP anjing Carolina paling baik dipecahkan kepada 36% anjing menyanyi New Guinea, 62% kandungan Eropah, dan yang selebihnya terutamanya diatributkan kepada Dunia Lama – sangat sedikit sokongan untuk sumbangan Baikal/Amerika.

## Lihat juga
* Anjing bebas merantau
* Anjing Kanaan
* Anjing Orang Asli Amerika
* Anjing paria
* Anjing tanah rizab
* *[[Black mouth cur]]*
* *[[Feist (baka anjing)|Feist]]*
* *[[Lurcher]]*
* *[[Nureongi]]*
* *[[Prey (filem 2022)|Prey]]*, Saari, anjing Carolina dalam barisan pelakon filem tahun 2022
* Senarai baka anjing

## Catatan

## Rujukan

## Pautan luar

*